в допълнение 3 („Обучение за квалификация — общо“);
 б)
 когато това е от значение за неговите дейности — най-малко един от потоците за квалификация, съдържащи се в допълнение 4 („Обучение за квалификация — по направления“).
 ATSEP.OR.215 Обучение за квалификационен клас по системи и оборудване
 а)
 Обучението на ATSEP за квалификационен клас по системи и оборудване е съобразно задълженията, които трябва да се изпълняват, и включва един или повече от следните компоненти:
 (1)
 теоретични курсове;
 (2)
 практически курсове;
 (3)
 обучение на работното място.
 б)
 Обучението за квалификационен клас по системи и оборудване трябва да гарантира, че кандидатстващите за ATSEP придобиват знания и умения, отнасящи се за:
 (1)
 функционирането на системата и оборудването;
 (2)
 действителното и възможното въздействие на действията на ATSEP върху системата и оборудването;
 (3)
 въздействието на системата и оборудването върху оперативната среда.
 ATSEP.OR.220 Продължаващо обучение
 Продължаващото обучение на ATSEP включва опреснително обучение, обучение по подобрения и изменения в оборудването/системите и/или обучение за действия в аварийни ситуации.
 РАЗДЕЛ 3 — ИЗИСКВАНИЯ ЗА ОЦЕНЯВАНЕ НА КОМПЕТЕНТНОСТТА
 ATSEP.OR.300 Оценяване на компетентността — общи разпоредби
 Доставчикът на услуги гарантира, че ATSEP:
 а)
 е бил оценен като компетентен преди персоналът да започне изпълнението на своите задължения;
 б)
 подлежи на текущо оценяване на компетентността в съответствие с точка ATSEP.OR.305.
 ATSEP.OR.305 Оценяване на първоначалната и актуалната компетентност
 Доставчикът на услуги с нает ATSEP:
 а)
 въвежда, изпълнява и документира процеси за:
 (1)
 оценяване на първоначалната и актуалната компетентност на ATSEP;
 (2)
 преодоляване на липса или влошаване на ATSEP компетентността на ATSEP, включително процес на обжалване;
 (3)
 осигуряване на надзор върху персонал, който не е бил оценен като компетентен;
 б)
 определя следните критерии, по които да се оценява първоначалната и актуалната компетентност:
 (1)
 технически умения;
 (2)
 поведенчески умения;
 (3)
 знания.
 РАЗДЕЛ 4 — ИЗИСКВАНИЯ ЗА ИНСТРУКТОРИ И ОЦЕНИТЕЛИ
 ATSEP.OR.400 Инструктори за обучение на ATSEP
 Доставчикът на услуги с нает ATSEP гарантира, че:
 а)
 инструкторите за обучение на ATSEP са с подходящ опит в областта, в която ще обучават;
 б)
 инструкторите за обучение на работното място успешно са преминали курс за обучение на работното място и притежават необходимите умения за намеса в случаи, при които безопасността може да бъде застрашена по време на обучението.
 ATSEP.OR.405 Оценители на техническите умения
 Доставчикът на услуги с нает ATSEP гарантира, че оценителите на техническите умения успешно са преминали курс за оценители и са с подходящ опит, за да оценяват по критериите, определени в точка ATSEP.OR.305, буква б).
 Допълнение 1
 Основно обучение — общо
 Учебен предмет 1: ВЪВЕДЕНИЕ
 ТЕМА 1 BASIND — Въведение
 Подтема 1.1 — Преглед на обучението и оценяването
 Подтема 1.2 — Национална организация
 Подтема 1.3 — Работно място
 Подтема 1.4 — Роля на персонала за техническо обслужване на системи за осигуряване на безопасност при управление на въздушното движение (ATSEP)
 Подтема 1.5 — Европейско/световно измерение
 Подтема 1.6 — Международни стандарти и препоръчителни практики
 Подтема 1.7 — Сигурност на данните
 Подтема 1.8 — Управление на качеството
 Подтема 1.9 — Система за управление на безопасността
 Подтема 1.10 — Здраве и безопасност
 Учебен предмет 2: ЗАПОЗНАВАНЕ С ВЪЗДУШНОТО ДВИЖЕНИЕ
 ТЕМА 1 BASATF — Запознаване с